**ზოგადი ინფორმაცია 2019 წელს საქართველოს ეკონომიკური მდგომარეობის**

**და ბიუჯეტის შესრულების შესახებ[[1]](#footnote-1)**

**ეკონომიკური ზრდა**

2019 წელს, მთლიანი შიდა პროდუქტის რეალურმა ზრდამ წინა წელთან შედარებით 5.1 პროცენტი შეადგინა. 2019 წელს მთლიანი შიდა პროდუქტი ნომინალურ გამოსახულებაში 50 002.2 მლნ ლარით განისაზღვრა, რაც 12.1 პროცენტით აღემატება წინა წლის ანალოგიურ მაჩვენებელს. ხოლო მშპ ერთ სულ მოსახლეზე 13 428.9 ლარს (4 763.5 აშშ დოლარი) შეადგენს.

2019 წლის მონაცემებით ყველაზე მაღალი ეკონომიკური ზრდა დაფიქსირდა შემდეგ დარგებში:

* ინფორმაცია და კომუნიკაცია (15.2%);
* პროფესიული, სამეცნიერო და ტექნიკური საქმიანობები (14.4%);
* ხელოვნება, გართობა, დასვენება (14.3%);
* ჯანდაცვა და სოციალური მომსახურების საქმიანობები (9.6%);
* ადმინასტრიციული და დამხმარე მომსახურების გაწევის საქმიანობები (9.4%);
* განთავსების საშუალებებით უზრუნველყოფის და საკვების მიწოდების საქმიანობები (8.9%);
* საბითუმო და საცალო ვაჭრობა (8.8%).

აღსანიშნავია, რომ 2019 წელს საქართველოს სტატისტიკის ეროვნულმა სამსახურმა დანერგა ეროვნულ ანგარიშთა სისტემის (SNA 2008) ახალი მეთოდოლოგია. შესაბამისად გადაანაგრიშდა მთლიანი შიდა პროდუქტი (მშპ) და მთელი რიგი მაკროეკონომიკური მაჩვენებლები. ახალ მეთოდოლოგიაზე გადასვლამ ეროვნულ ანგარიშებში მთელი რიგი ცვლილებები განაპირობა, რაც ერთის მხრივ უკავშირდება ახალი სტანდარტის შესაბამისად სხვადასხვა მაკროეკონომიკურ მაჩვენებელთა გაანგარიშებას, ხოლო მეორეს მხრივ მონაცემთა წყაროს არსებით გაუმჯობესებას, დაუკვირვებადი ეკონომიკის მასშტაბების შეფასებისა და ადმინისტრაციულ მონაცემთა დამუშავების თვალსაზრისით. ყოველივე ზემოაღნიშნულმა გამოიწვია მშპ-ის და ეროვნული ანგარიშების სხვა აგრეგატების საერთო დონის ზრდა. ამასთან, წინა პერიოდის მაჩვენებლებთან ჰარმონიზების მიზნით, განხორციელდა წინა პერიოდის მაჩვენებლების გადაანგარიშება.

აღსანიშნავია, რომ 2019 წელს საქსტატმა ეროვნულ ანგარიშთა სისტემის ახალი მეთოდოლოგია დანერგა. ეროვნულ ანგარიშთა სისტემის ახალ სტანდარტებზე (SNA 2008) გადასვლა გულისხმობს მთლიანი შიდა პროდუქტისა (მშპ) და მთელი რიგი მაკროეკონომიკური მაჩვენებლების გაანგარიშებას, ახალი მეთოდოლოგიის შესაბამისად. ახალ მეთოდოლოგიაზე გადასვლამ ეროვნულ ანგარიშებში მთელი რიგი ცვლილებები განაპირობა, რაც ერთის მხრივ უკავშირდება ახალი სტანდარტის შესაბამისად სხვადასხვა მაკროეკონომიკურ მაჩვენებელთა გაანგარიშებას, ხოლო მეორეს მხრივ მონაცემთა წყაროს არსებით გაუმჯობესებას, დაუკვირვებადი ეკონომიკის მასშტაბების შეფასებისა და ადმინისტრაციულ მონაცემთა დამუშავების თვალსაზრისით. ყოველივე ზემოთქმულმა გამოიწვია მშპ-ის და ეროვნული ანგარიშების სხვა აგრეგატების საერთო დონის ზრდა. ამასთან, წინა პერიოდის მაჩვენებლებთან ჰარმონიზების მიზნით, განხორციელდა წინა ისტორიული მწკრივის გადაანგარიშება.

2019 წელს ეკონომიკურ ზრდაში წარმართველი როლი კვლავ კერძო სექტორს ეჭირა. 2019 წელს ბიზნეს სექტორის ბრუნვის მოცულობა 27.0 პროცენტით, ხოლო საწარმოთა მიერ გამოშვებული პროდუქციის ღირებულება 14.4 პროცენტით გაიზარდა. ბიზნეს სექტორში დასაქმებულთა რაოდენობა გაზრდილია 29.4 ათასი ადამიანით (აღნიშნული მონაცემები მოცემულია საქსტატის, ბიზნეს სექტორის 2018-2019 წლების კვარტალური კვლევების მიხედვით).

**ინფლაცია**

2019 წელს წლიური ინფლაციის დონე 7.0 პროცენტით განისაზღვრა. ამავე პერიოდისათვის, საშუალო ინფლაცია 4.9 პროცენტის დონეზეა.

წლიური ინფლაციის ფორმირებაზე ძირითადი გავლენა იქონია ფასების ცვლილებამ შემდეგ ჯგუფებზე:

* სურსათი და უალკოჰოლო სასმელები: ფასები გაიზარდა 12.3 პროცენტით, რაც 3.78 პროცენტული პუნქტით აისახა მთლიანი ინდექსის ზრდაში;
* ალკოჰოლური სასმელები, თამბაქო: ფასები გაიზარდა 15.6 პროცენტით, რაც 1.03 პროცენტული პუნქტით აისახა მთლიანი ინდექსის ზრდაში;
* დასვენება, გართობა და კულტურა: ფასები გაიზარდა 6.9 პროცენტით, რამაც წლიურ ინფლაციაში 0.4 პროცენტული პუნქტი შეიტანა;
* ტრანსპორტი: ფასები გაიზარდა 2.9 პროცენტით, რაც 0.35 პროცენტული პუნქტით აისახა მთლიანი ინდექსის ზრდაში;
* სასტუმროები, კაფეები და რესტორნები: ფასები გაიზარდა 7.9 პროცენტით, რაც 0.34 პროცენტული პუნქტით აისახა მთლიანი ინდექსის ზრდაში;

**ლარის გაცვლითი კურსი**

2019 წელს ლარი გაუფასურდა აშშ დოლართან მიმართებაში. 2019 წელს 2018 წელთან შედარებით ლარის გაცვლითი კურსი აშშ დოლარის მიმართ 7.1 პროცენტით გაუფასურდა და 2.87 ლარი შეადგინა ერთ აშშ დოლარზე. ლარის ნომინალური ეფექტური გაცვლითი კურსი, რაც წარმოადგენს ლარის საშუალო კურსს სავაჭრო პარტნიორების გაცვლით კურსებთან, გაუფასურდა 7.9 პროცენტით.

**საგარეო სექტორი**

2019 წელს საქართველოში საქონლით საგარეო სავაჭრო ბრუნვამ 12 831.0 მლნ აშშ დოლარი შეადგინა, რაც წინა წლის შესაბამის მაჩვენებელზე 2.7 პროცენტით მეტია; აქედან ექსპორტი 3 765.4 მლნ აშშ დოლარს შეადგენს (12.2 პროცენტით მეტი), ხოლო იმპორტი 9 065.5 მლნ აშშ დოლარს (0.8 პროცენტით ნაკლები).

2019 წელს მთლიან საქონელბრუნვაში ევროკავშირის წილი 24.4 პროცენტს შეადგენს. თურქეთის - 14.1 პროცენტს, რუსეთის - 11.5 პროცენტს, ჩინეთის - 8.5 პროცენტს, აზერბაიჯანის - 8.2 პროცენტს.

მთლიან ექსპორტში ევროკავშირის წილი 21.8 პროცენტს შეადგენს. აზერბაიჯანის - 13.2 პროცენტს, რუსეთის - 13.2 პროცენტს, სომხეთის - 10.9 პროცენტს, უკრაინის - 6.5 პროცენტს, ჩინეთს - 6.0 პროცენტს.

სასაქონლო ჯგუფების მიხედვით ექსპორტში პირველ ადგილზე მსუბუქი ავტომობილებია 18.2 პროცენტით, მომდევნო ადგილებს იკავებენ: სპილენძის მადნები და კონცენტრატები 17.3 პროცენტი, ფეროშენადნობები 8.0 პროცენტი, ყურძნის ნატურალური ღვინოები 5.9 პროცენტი და მედიკამენტები დაფასოებული 4.6 პროცენტი.

მთლიან იმპორტში ევროკავშირის წილი 25.6 პროცენტია. თურქეთის - 17.8 პროცენტი, რუსეთის - 10.8 პროცენტი, ჩინეთის - 9.5 პროცენტი, აზერბაიჯანის - 6.2 პროცენტი.

იმპორტის სასაქონლო სტრუქტურაში პირველ ადგილზე ნავთობი და ნავთობპროდუქტებია, რომელსაც მთლიან იმპორტში 8.4 პროცენტიანი წილი უკავია. შემდეგ მოდიან: მსუბუქი ავტომობილები 7.2 პროცენტი, სპილენძის მადნები და კონცენტრატები 6.7 პროცენტი, მედიკამენტები დაფასოებული 3.9 პროცენტი და ნავთობის აირები 3.6 პროცენტი.

***ევროკავშირის ქვეყნებთან ვაჭრობაში:***

ექსპორტის 12.1%-იან ზრდაში მთავარი წვლილი შეიტანა მადნებმა და სპილენძის კონცენტრატებმა, კაკალმა და მადნებმა და ძვირფასი ლითონების კონცენტრატებმა.

ძირითადი საექსპორტო პროდუქტებია:

* მადნები და სპილენძის კონცენტრატები (462.0 მლნ აშშ დოლარი, 42.0%-იანი ზრდა);
* კაკალმა (44.3 მლნ აშშ დოლარი, 21.6%-იანი ზრდა);
* სასუქებმა (37.0 მლნ აშშ დოლარი, 19.0%-იანი კლება).

იმპორტის 7.6%-იან კლებაში მთავარი წვლილი შეიტანა მსუბუქმა ავტომობილებმა, სხვადასხვა მანქანებმა და მექანიზმებმა და ავტობუსებმა და სამარშრუტო ავტომობილებმა.

ძირითადი საიმპორტო პროდუქტებია:

* ნავთობი და ნავთობპროდუქტები (291.7 მლნ აშშ დოლარი, 18.1%-იანი კლება);
* სამკურნალო საშუალებები (193.0 მლნ აშშ დოლარი, 5.1%-იანი კლება);
* მსუბუქი ავტომობილები (111.7 მლნ აშშ დოლარი, 47.7%-იანი ზრდა).

***თურქეთთან ვაჭრობაში:***

ექსპორტის 13.3%-იან კლებაში მთავარი წვლილი შეიტანა ფოლადის ნახევარფაბრიკატებმა, ქალის ტანსაცმელმა და სინთეზურმა კაუჩუკმა.

ძირითადი საექსპორტო პროდუქტებია:

* ტრიკოტაჟის ნაწარმი (37.9 მლნ აშშ დოლარი, 6.6%-იანი კლება);
* ფოლადის ნახევარფაბრიკატები (28.9 მლნ აშშ დოლარი, 28.0%-იანი ზრდა);
* ფეროშენადნობები (18.5 მლნ აშშ დოლარი, 43.1%-იანი კლება).

იმპორტის 9.6%-იან ზრდაში მთავარი წვლილი შეიტანა ნავთობმა და ნავთობპროდუქტებმა, სამკურნალო საშუალებებმა და ავტობუსებმა და სამარშრუტო ავტომობილებმა.

ძირითადი საიმპორტო პროდუქტებია:

* სამკურნალო საშუალებები (83.7 მლნ აშშ დოლარი, 38.8%-იანი ზრდა);
* მსუბუქი ავტომობილები (54.1 მლნ აშშ დოლარი, 15.4%-იანი ზრდა);
* ლითონის მილები და პროფილები (42.8 მლნ აშშ დოლარი, 12.7%-იანი კლება).

***რუსეთთან ვაჭრობაში:***

ექსპორტის 13.8%-იან ზრდაში მთავარი წვლილი შეიტანა ყურძნის ნატურალურმა ღვინოებმა, ეთილის სპირტმა და მინერალურმა და მტკნარმა წყლებმა.

ძირითადი საექსპორტო პროდუქტებია:

* ყურძნის ნატურალური ღვინოები (133.3 მლნ აშშ დოლარი, 16.3%-იანი ზრდა);
* ფეროშენადნობები (114.5 მლნ აშშ დოლარი, 10.9%-იანი კლება);
* მინერალური და მტკნარი წყლები (60.6 მლნ აშშ დოლარი, 20.7%-იანი ზრდა).

იმპორტის 4.5%-იან ზრდაში მთავარი წვლილი შეიტანა ნავთობის აირებმა, ელექტროენერგიამ და მინის ჭურჭელმა.

ძირითადი საიმპორტო პროდუქტებია:

* ნავთობი და ნავთობპროდუქტები (199.9 მლნ აშშ დოლარი, 0.7%-იანი ზრდა);
* ხორბალი და მესლინი (90.7 მლნ აშშ დოლარი, 5.3%-იანი კლება);
* ნავთობის აირები (41.8 მლნ აშშ დოლარი, 207.1%-იანი ზრდა).

**ტურიზმი**

2019 წელს, საქართველოს 9 358 ათასი ვიზიტორი ეწვია (2018 წლის მონაცემებით, ვიზიტორების რაოდენობა 8 680 ათასს შეადგენდა), რაც გასული წლის ანალოგიურ მონაცემს 7.8 პროცენტით აღემატება (წყარო: საქართველოს ტურიზმის ეროვნული ადმინისტრაცია).

ვიზიტორთა რაოდენობა ქვეყნების მიხედვით შემდეგია:

* აზერბაიჯანი (1.53 მლნ კაცი, 7.2%-იანი ზრდა);
* რუსეთი (1.47 მლნ კაცი, 4.8%-იანი ზრდა);
* სომხეთი (1.37 მლნ კაცი, 7.6%-იანი ზრდა);
* თურქეთი (1.16 მლნ კაცი, 5.3%-იანი ზრდა);
* ევროკავშირი (0.48 მლნ კაცი, 25.9%-იანი ზრდა);
* უკრაინა (0.21 მლნ კაცი, 17.3%-იანი ზრდა);

ტურიზმიდან მიღებულმა შემოსავლებმა 3 269 მლნ აშშ დოლარი შეადგინა, რაც 1.4 პროცენტით (46.6 მლნ აშშ დოლარით) აღემატება გასული წლის მაჩვენებელს (წყარო: საქართველოს ეროვნული ბანკი).

**ფულადი გზავნილები**

2019 წელს, წმინდა ფულადი გზავნილები წინა წელთან შედარებით 10.8 პროცენტით გაიზარდა და 1 495.9 მლნ აშშ დოლარი შეადგინა (146.0 მლნ აშშ დოლარით მეტი).

წმინდა ფულადი გზავნილების მოცულობა ქვეყნების მიხედვით შემდეგია:

* იტალია (235.0 მლნ აშშ დოლარი, 24.4%-იანი ზრდა);
* საბერძნეთი (182.5 მლნ აშშ დოლარი, 13.2%-იანი ზრდა);
* აშშ (173.6 მლნ აშშ დოლარი, 12.0%-იანი ზრდა);
* ისრაელი (158.3 მლნ აშშ დოლარი, 8.0%-იანი ზრდა);
* გერმანია (45.8 მლნ აშშ დოლარი, 22.6%-იანი ზრდა);
* რუსეთის ფედერაცია (350.3 მლნ აშშ დოლარი, 4.5%-იანი კლება);
* თურქეთი (60.7 მლნ აშშ დოლარი, 25.7%-იანი კლება);

დანარჩენი ქვეყნები (289.8 მლნ აშშ დოლარი, 40.2%-იანი ზრდა).

**პირდაპირი უცხოური ინვესტიციები**

2019 წელს, წინასწარი მონაცემებით, საქართველოში განხორციელებული პირდაპირი უცხოური ინვესტიციების მოცულობა 0.2 პროცენტით გაიზარდა და 1 267.7 მლნ აშშ დოლარი შეადგინა. საქართველოში განხორციელებული პირდაპირი უცხოური ინვესტიციების მიხედვით უმსხვილეს ინვესტორ ქვეყნებს გაერთიანებული სამეფო (247.8 მლნ აშშ დოლარი), თურქეთი (236.5 მლნ აშშ დოლარი) და აშშ (99.0 მლნ აშშ დოლარი) წარმოადგენს.

ყველაზე დიდი უცხოური ინვესტიციები საფინანსო სექტორში (261.8 მლნ აშშ დოლარი), ენერგეტიკაში (193.9 მლნ აშშ დოლარი) და სასტუმროები და რესტორნებში (157.5 მლნ აშშ დოლარი) განხორციელდა.

**ნაერთი ბიუჯეტი**

2019 წლის ნაერთი ბიუჯეტის შემოსავლების საპროგნოზო მაჩვენებელი განისაზღვრა 12 705 000.0 ათასი ლარით, საანგარიშო პერიოდში მობილიზებულ იქნა 12 907 343.5 ათასი ლარი, რაც საპროგნოზო მაჩვენებლის 101.6%.

* **გადასახადების** საპროგნოზო მაჩვენებელი განისაზღვრა 11 310 000.0 ათასი ლარით, საანგარიშო პერიოდში მობილიზებულ იქნა 11 417 838.8 ათასი ლარი, ანუ საპროგნოზო მაჩვენებლის 101.0%. საგადასახადო შემოსავლებთან ერთად მნიშვნელოვანია ზედმეტად გადახდილი გადასახადების დაბრუნების მაჩვებნებელიც. 2019 წელთს დარბუნდა 2018 წლის მაჩვენებლის 118% და შეადგინა 615.0 მლნ ლარი.
* **გრანტების** საპროგნოზო მაჩვენებელი განისაზღვრა 460 000.0 ათასი ლარით, საანგარიშო პერიოდში მობილიზებულ იქნა 493 096.3 ათასი ლარი, ანუ საპროგნოზო მაჩვენებლის 107.2%.
* **სხვა შემოსავლების** საპროგნოზო მაჩვენებელი განისაზღვრა 935 000.0 ათასი ლარით, საანგარიშო პერიოდში მობილიზებულ იქნა 996 408.3 ათასი ლარი, ანუ საპროგნოზო მაჩვენებლის 106.6%.

**2019 წლის ნაერთი ბიუჯეტის შემოსავლების შესრულების მაჩვენებლები**

*ათასი ლარი*

|  |  |  |  |  |
| --- | --- | --- | --- | --- |
| **დასახელება** | **გეგმა** | **ფაქტი** | **+/-** | **%** |
| **შემოსავლები** | **12,705,000.0** | **12,907,343.5** | **202,343.5** | **101.6** |
| **გადასახადები** | **11,310,000.0** | **11,417,838.8** | **107,838.8** | **101.0** |
| საშემოსავლო გადასახადი | 3,400,000.0 | 3,482,793.8 | 82,793.8 | 102.4 |
| მოგების გადასახადი | 855,000.0 | 866,288.9 | 11,288.9 | 101.3 |
| დამატებული ღირებულების გადასახადი | 5,024,000.0 | 5,239,020.7 | 215,020.7 | 104.3 |
| აქციზი | 1,287,000.0 | 1,506,675.8 | 219,675.8 | 117.1 |
| იმპორტის გადასახადი | 75,000.0 | 79,073.8 | 4,073.8 | 105.4 |
| ქონების გადასახადი | 462,000.0 | 474,318.1 | 12,318.1 | 102.7 |
| სხვა გადასახადი | 207,000.0 | -230,332.3 | -437,332.3 | -111.3 |
| **გრანტები** | **460,000.0** | **493,096.3** | **33,096.3** | **107.2** |
| **სხვა შემოსავლები** | **935,000.0** | **996,408.3** | **61,408.3** | **106.6** |

**არაფინანსური აქტივების** კლებიდან მობილიზებულ იქნა 206 026.2 ათასი ლარი, რაც საპროგნოზო მაჩვენებლის (160 000.0 ათასი ლარი) 128.8%-ია.

**ფინანსური აქტივების** კლებიდან მობილიზებულ იქნა 125 623.7 ათასი ლარი, რაც საპროგნოზო მაჩვენებელის (100 000.0 ათასი ლარი) 125.6%-ია.

2019 წელს გაგრძელდა ფისკალური კონსოლიდაცია და რესურსების მობილიზება განხორციელდა ინფრასტრუქტურული პროექტების დასაფინანსებლად:

* ნაერთი ბიუჯეტის **მიმდინარე ხარჯები მშპ-თან მიმართებაში შემცირდა** 21.0%-მდე (2018 წელს 21.3% შეადგინა, 2017 წელს 22.6%), მათ შორის შრომის ანაზღაურებაზე მიმართული სახსრები შემცირდა მშპ-ის 3.6%-მდე (2018 წელს 3.8% შეადგინა, 2017 წელს 4.0%);
* **საინვესტიციო-ინფრასტრუქტურული პროექტების დასაფინანსებლად მიმართული სახსრები** მშპ-თან მიმართებაში გაიზარდა 8.4%-მდე (2018 წელს მშპ-ის 8.1% მიიმართა, 2017 წელს მშპ-ის 8.1%)

კაპიტალური ხარჯების ნაწილში გასათვალისწინებელია, რომ 2019 წლის მოხდა გადასვლა GFSM 2014 სტანდარტზე და სახელმწიფო საწარმოების კაპიტალში შენატანების რეკლასიფიცირება განხორციელდა შინაარსიდან გამომდინარე მიმდინარე ან კაპიტალურ ხარჯებში.

გასათვალისწინებელია, რომ მშპ-თან მიმართებაში, როგორც მიმდინარე, ისე კაპიტალური ხარჯების შემცირება 2019 და წინა წლებში, წინა ანგარიშგებებთან შედარებით გამოწვეულია მშპ-ის ბაზის ცვლილებით, სტატისტიკის სამსახურის მიერ განახორციელებული მეთოდოლოგიის განხლებიდან გამომდინარე.

**ნაერთი ბიუჯეტის დეფიციტი**

2019 წლის ნაერთი ბიუჯეტის დეფიციტმა საქართველოს კანონმდებლობით გათვალისწინებული კლასიფიკაციის თანახმად (GFSM 2014) მშპ-თან მიმართებაში 2.7% შეადგინა, ხოლო „ეკონომიკური თავისუფლების შესახებ“ საქართველოს ორგანული კანონით გათვალისწინებულმა სახელმწიფოს ერთიანი ბიუჯეტის დეფიციტმა 2.59% შეადგინა. (ორგანული კანონის თანახმად განსაზღვრული ლიმიტი მშპ-ის 3%[[2]](#footnote-2)).

იმ ფაქტის გათვალისწინებით, რომ მსხვილი საინვესტიციო პროეტების ნაწილი სახელმწიფო საწარმოების მეშვეობით ხორციელდება და წინა წლებში შესაბამისი სახსრები ასახული იყო ფინანსური აქტივების ზრდის მუხლში საერთაშორისო სავალუტო ფონდთან არსებული პროგრამის ფარგლებში, ფონდი იყენებს გამოთვლის მოდიფიცირებულ მეთოდს GFSM 2001 კლასიფიკაციის მიხედვით, რაც გულისხმობს წმინდა დაკრედიტების გატარებას დეფიციტში (ხაზს ზემოთ). აღნიშნული მეთოდოლოგიით 2019 წლის ნაერთი ბიუჯეტის დეფიციტმა 2.04% შეადგინა.

**სახელმწიფო ვალი**

2019 წლის 31 დეკემბრის მდგომარეობით საქართველოს სახელმწიფო ვალის ნაშთმა შეადგინა 20 622.7 მლნ ლარი, მათ შორის: სახელმწიფო საშინაო ვალის ნაშთი შეადგენს 4 159.2 მლნ ლარს, ხოლო სახელმწიფო საგარეო ვალის ნაშთი შეადგენს 16 463.5 მლნ ლარს. ამასთან, დამატებით ინფორმაცია შეგიძლიათ იხილოთ ვალის შესახებ ინფორმაციაში.

**ფისკალური წესები**

**„ეკონომიკური თავისუფლების შესახებ“ საქართველოს ორგანული კანონით დადგენილი ზღვრულ პარამეტრებთან 2019 წლის ბიუჯეტის შესრულების შესაბამისობა**

„ეკონომიკური თავისუფლების შესახებ“ საქართველოს ორგანული კანონით დადგენილი ზღვრული პარამეტრების გათვალისწინებით:

* 2019 წელს სახელმწიფოს ერთიანი ბიუჯეტის უარყოფითი მთლიანი სალდო განისაზღვრება 1 297.4 მლნ ლარით, რაც მთლიანი შიდა პროდუქტის (მშპ-ის) 2.6%-ს შეადგენს (დადგენილი ზღვარი – მშპ-ის 3%).
* 2019 წლის ბოლოსთვის საქართველოს მთავრობის ვალის ზღვრულმა მოცულობამ შეადგინა მთლიანი შიდა პროდუქტის (მშპ-ის) 39.8%-ით (დადგენილი ზღვარი – მშპ-ის 60%).[[3]](#footnote-3)

**მაკროეკონომიკური დაშვებების შედარება**

|  |  |  |  |
| --- | --- | --- | --- |
| **მაჩვენებელი** | **2019 წლის ბიუჯეტის კანონი** | **2019 წლის ბიუჯეტის კანონი** | **2019 წლის ფაქტი** |
| **(თავდაპირველი)** | **(ცვლილება)** |
| რეალური მშპ-ს ზრდის ტემპი (%) | 4.5% | 4.5% | 5.1% |
| ნომინალური მშპ (მლნ ლარი) | 44,915 | 44,858 | 50,002 |
| მშპ ერთ სულ მოსახლეზე (USD) | 4,529 | 4,265 | 4,764 |
| მშპ დეფლატორი, %-ული ცვლილება | 3.5% | 4.5% | 6.6% |

2019 წელს ეკონომიკური ზრდის ტემპი 5.1%-ის დონეზე დაფიქსირდა და 0.6 პროცენტული პუნქტით გადააჭარბა პროგნოზს. მიუხედავად წლის პირველ ნახევარში დაფიქსირებული დაგეგმილზე მაღალი ეკონომიკური ზრდისა (4.8%), რეალური მშპ-ს ზრდის წლიური პროგნოზი არ შეცვლილა, რაც აიხსნება ზაფხულში განვითარებული ნეგატიური საგარეო შოკებით ტურიზმის სექტორში, რასაც სხვა ფაქტორებით გამოწვეული ზრდის ტემპი უნდა დაეკომპენსირებინა (ოქტომბრის მიმოხილვაში საქართველოს ეკონომიკური ზრდის პროგნოზი უცვლელად, 4.6%-ის დონეზე, დატოვა საერთაშორისო სავალუტო ფონდმაც). მიუხედავად ამისა, 2019 წლის მეორე ნახევარში საგარეო მოთხოვნა ნავარაუდევზე სწრაფად გაიზარდა, რაც აისახა საქართველოს ეკონომიკაზეც და III და IV კვარტლებში ეკონომიკურმა ზრდის ტემპმა, შესაბამისად, 5.8% და 5.1% შეადგინა.

ნომინალური მშპ 50 002.2 მლნ ლარის დონეზე დაფიქსირდა და 11.3%-ით გადააჭარბა პროგნოზირებულ მნიშვნელობას (44,858 მლნ ლარი). აღსანიშნავია, რომ 2019 წელს საქართველოს სტატისტიკის ეროვნულმა სამსახურმა დანერგა ეროვნულ ანგარიშთა სისტემის (SNA 2008) ახალი მეთოდოლოგია. შესაბამისად გადაანაგრიშდა მთლიანი შიდა პროდუქტი (მშპ) და მთელი რიგი მაკროეკონომიკური მაჩვენებლები. ახალ მეთოდოლოგიაზე გადასვლამ ეროვნულ ანგარიშებში მთელი რიგი ცვლილებები განაპირობა, რაც ერთის მხრივ უკავშირდება ახალი სტანდარტის შესაბამისად სხვადასხვა მაკროეკონომიკურ მაჩვენებელთა გაანგარიშებას, ხოლო მეორეს მხრივ მონაცემთა წყაროს არსებით გაუმჯობესებას, დაუკვირვებადი ეკონომიკის მასშტაბების შეფასებისა და ადმინისტრაციულ მონაცემთა დამუშავების თვალსაზრისით. ყოველივე ზემოაღნიშნულმა გამოიწვია მშპ-ის და ეროვნული ანგარიშების სხვა აგრეგატების საერთო დონის ზრდა. ამასთან, წინა პერიოდის მაჩვენებლებთან ჰარმონიზების მიზნით, განხორციელდა წინა პერიოდის მაჩვენებლების გადაანგარიშება.

**ფისკალური პროგნოზების და ფაქტების ურთიერთშედარება**

**(ნაერთი ბიუჯეტი)**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **პირველი დამტკიცებული გეგმა** | **ბოლო დამტკიცებული გეგმა** | **ფაქტი** | **შესრულების %** | **ბოლო დამტკიცებულ გეგმას-პირველი დამტკიცებული გეგმა** | **ფაქტს-ბოლო დამტკიცებული გეგმა** | **ფაქტს-პირველი დამტკიცებული გეგმა** |
| **შემოსავლები** | **12,578.0** | **12,705.0** | **12,907.3** | **101.6%** | **127.0** | **202.3** | **329.3** |
| მ.შ გადასახადები | 11,280.0 | 11,310.0 | 11,417.8 | 101.0% | 30.0 | 107.8 | 137.8 |
| **ხარჯები** | **10,326.0** | **10,432.0** | **10,519.4** | **100.8%** | **106.0** | **87.4** | **193.4** |
|  |  |  |  |  |  |  |  |
| **საოპერაციო სალდო** | **2,252.0** | **2,273.0** | **2,387.9** | **105.1%** | **21.0** | **114.9** | **135.9** |
|  |  |  |  |  |  |  |  |
| **არაფინანსური აქტივების ცვლილება** | **3,222.0** | **3,320.0** | **3,740.5** | **112.7%** | **98.0** | **420.5** | **518.5** |
| ზრდა | 3,372.0 | 3,480.0 | 3,946.5 | 113.4% | 108.0 | 466.5 | 574.5 |
| კლება | 150.0 | 160.0 | 206.0 | 128.8% | 10.0 | 46.0 | 56.0 |
|  |  |  |  |  |  |  |  |
| **მთლიანი სალდო** | **-970.0** | **-1,047.0** | **-1,352.6** | **129.2%** | **-77.0** | **-305.6** | **-382.6** |
|  |  |  |  |  |  |  |  |
| **ფინანსური აქტივების ცვლილება** | **213.0** | **130.0** | **111.4** | **85.7%** | **-83.0** | **-18.6** | **-101.6** |
| ზრდა | 323.0 | 230.0 | 237.0 | 103.0% | -93.0 | 7.0 | -86.0 |
| კლება | 110.0 | 100.0 | 125.6 | 125.6% | -10.0 | 25.6 | 15.6 |
|  |  |  |  |  |  |  |  |
| **ვალდებულების ცვლილება** | **1,232.0** | **1,239.0** | **1,367.2** | **110.3%** | **7.0** | **128.2** | **135.2** |
| ზრდა | 2,166.0 | 2,206.0 | 2,338.9 | 106.0% | 40.0 | 132.9 | 172.9 |
| კლება | 934.0 | 967.0 | 971.7 | 100.5% | 33.0 | 4.7 | 37.7 |
|  |  |  |  |  |  |  |  |
| **ნაშთის ცვლილება** | **49.0** | **62.0** | **-96.7** | **-156.0%** | **13.0** | **-158.7** | **-145.7** |
|  |  |  |  |  |  |  |  |
| **მშპ (ნომინალი) მლნ ლარი** | **44,914.8** | **44,857.6** | **50,002.2** |  |  |  |  |
| **დეფიციტი** | **-2.16%** | **-2.33%** | **-2.71%** |  |  |  |  |
| **შემოსულობები** | **15,004.0** | **15,171.0** | **15,577.9** |  |  |  |  |
| **გადასახდელები** | **14,955.0** | **15,109.0** | **15,674.6** |  |  |  |  |
| **მოდიფიცირებული დეფიციტი (IMF)** | **-1,183.0** | **-1,177.0** | **-1,021.6** |  |  |  |  |
| **მოდიფიცირებული დეფიციტი (IMF) % მშპ-სთან** | **-2.63%** | **-2.62%** | **-2.04%** |  |  |  |  |

მოდიფიცირებული დეფიციტის (Augmented) გამოთვლის წესი გაწერილია საერთაშორისო სავალუტო ფონდთან არსებული პროგრამის ფარგლებში (დოკუმენტი საჯაროა). GFSM 2001 კლასიფიკაციით გათვალისწინებული დეფიციტისაგან მოდიფიცირებული დეფიციტიგანსხვავდება იმით, რომ ფინანსური აქტივებით ოპერაციებიც ტარდება „ხაზს ზემოთ“ და მონაწილეობას იღებს დეფიციტის ფორმირებაში.

ასევე გასათვალისწინებელია, რომ საქართველოს კანონმდებლობის თანახმად ანგარიშგება წარმოებს დაბრუნების ქვეანგარიშის გარეშე, ხოლო საერთაშორისო სავალუტო ფონდთან არსებული პროგრამა ტრადიციულად ითვალისწინებს ამ ქვეანგარიშზე არსებული ნაშთის ცვლილებას.

GFSM 2001 კლასიფიკაციის თანხმად, 2019 წლის ნაერთი ბიუჯეტის დეფიციტი 1 352.6 მლნ (2,71%) ლარს შეადგენს. ფინანსური აქტივების ოპერაციების (111.4 მლნ) და დაბრუნების ქვენგარიშის (442.4 მლნ) გავლენის ასახვის შედეგად მოდიფიცირებული დეფიციტი შეადგენს 1021,5 მლნ ლარს (მშპ-ის 2,04%).

დაგეგმილთან შედარებით მაღალი ეკონომიკური ზრდის და ადმინისტრირების გაუმჯობესების შედეგად გადაჭარბებით შესრულდა საგადასახადო შემოსავლები. ნაერთი ბიუჯეტის საგადასახადო შემოსავლების გეგმიური მაჩვენებელი გაიზრდა 300.0 მლნ ლარით და განახლებული პროგნოზი შეადგინა 11 310.0 მლნ ლარი.

ნაერთი ბიუჯეტის შემოსავლების თავდაპირველი პროგნოზი შეადგენდა 12 578.0 მლნ ლარს მათ შორის გადასახადები 11 280.0 მლნ ლარი, გრანტები 388.0 მლნ ლარი და სხვა შემოსავლები 910.0 მლნ ლარი. საბიუჯეტო შემოსავლების თავდაპირველი პროგნოზის გაანგარიშებები ეფუძნებოდა ეკონომიკური ზრდის, ინფლაციისა და სხვა მაკროეკონომიკური მაჩვენებლების თავდაპირველ პროგნოზებს, დაგეგმილ საკანონმდებლო ცვლილებებს და გადასახადების ადმინისტრირების მოსალოდნელ გაუმჯობესებას. 2019 წლის ბიუჯეტის კანონის ცვლილებისას მაკროეკონომიკური მაჩვენებლების ცვლილების გათვალისწინებით მოხდა შემოსავლების კორექტირებაც, რომელიც განისაზღვრა 12 705.0 მლნ ლარით, მათ შორის გადასახადები 11 310.0 მლნ ლარი, გრანტები 460.0 მლნ ლარი და სხვა შემოსავლები 935.0 მლნ ლარი. შემოსავლების კორექტირებისას მაკროეკონომიკური ინდიკატორების გარდა გათვალისწირებული იყო შემოსავლების მობილიზების მიმდინარე ტენდეციები და სხვა ფაქტორები.

2019 წლის ფაქტიურად მიღებულმა შემოსავლებმა შეადგინა 12 907.3 მლნ ლარი, ხოლო გადასახადების 11 417.8 მლნ ლარი, რაც თავდაპირველ პროგნოზთან მიმართებაში შესაბამისად 102.6 და 101.2 პროცენტს შეადგენს.

ასევე გასათვალისწინებელია, რომ 2019 წელს გადასახდელებისათვის დაბრუნებულმა საგადასახადო ზედმეტობამ 615 მლნ ლარს გადააჭარბა (2019 წელს 521 მლნ ლარი შეადგინა).

**2019 წლის სახელმწიფოს ერთიანი ბიუჯეტის შესრულება**

/ათასი ლარი/

|  |  |  |  |  |
| --- | --- | --- | --- | --- |
|  | **პირველადი გეგმა** | **ბოლო გეგმა** | **ფაქტი** | **შესრულების %** |
| **შემოსავლები** | **13 527,0** | **13 707,2** | **13 953,0** | **27,9%** |
| მ.შ გადასახადები | 11 280,0 | 11 310,8 | 11 417,8 | 22,8% |
| **ხარჯები** | **11 221,0** | **11 379,5** | **11 433,9** | **22,9%** |
|  |  |  |  |  |
| **საოპერაციო სალდო** | **2 306,0** | **2 327,7** | **2 519,2** | **5,0%** |
|  |  |  |  |  |
| **არაფინანსური აქტივების ცვლილება** | **3 376,0** | **3 474,4** | **3 816,5** | **7,6%** |
| ზრდა | 3 526,0 | 3 634,5 | 4 022,6 | 8,0% |
| კლება | 150,0 | 160,1 | 206,1 | 0,4% |
|  |  |  |  |  |
| **მთლიანი სალდო** | **-1 070,0** | **-1 146,7** | **-1 297,4** | **-2,6%** |
|  |  |  |  |  |
| **ფინანსური აქტივების ცვლილება** | **213,0** | **130,3** | **122,5** | **0,2%** |
| ზრდა | 323,0 | 230,3 | 277,5 | 0,6% |
| კლება | 110,0 | 100,0 | 155,0 | 0,3% |
|  |  |  |  |  |
| **ვალდებულების ცვლილება** | **1 232,0** | **1 239,1** | **1 373,2** | **2,7%** |
| ზრდა | 2 166,0 | 2 206,1 | 2 345,0 | 4,7% |
| კლება | 934,0 | 967,0 | 971,7 | 1,9% |
|  |  |  |  |  |
| **ნაშთის ცვლილება** | **-51,0** | **-37,9** | **-46,6** | **-0,1%** |
|  |  |  |  |  |
| **მშპ (ნომინალი) მლნ ლარი** | **44 914,8** | **44 857,6** | **50 002,2** |  |
| **დეფიციტი** | **-2,38%** | **-2,56%** | **-2,59%** |  |
| **შემოსულობები** | **15 953,0** | **16 173,4** | **16 659,2** |  |
| **გადასახდელები** | **16 004,0** | **16 211,3** | **16 705,8** |  |
| **მოდიფიცირებული დეფიციტი (IMF)** | **-1 283,0** | **-1 277,0** | **-977,4** |  |
| **მოდიფიცირებული დეფიციტი (IMF) % მშპ-სთან** | **-2,86%** | **-2,85%** | **-1,95%** |  |

**2019 წლის სახელმწიფო ბიუჯეტი**

2019 წელს სახელმწიფო ბიუჯეტი შესრულდა როგორც შემოსულობების, ისე გადასახდელების თვალსაზრისით. სახელწიფო ბიუჯეტის გადასახდელების შესრულებამ 101.2% შეადგინა, რაც ასევე მაღალი მაჩვენებელია.

**ინფორმაცია საქართველოს 2019 წლის სახელმწიფო ბიუჯეტის შემოსავლების შესრულების შესახებ**

2019 წლის სახელმწიფო ბიუჯეტის შემოსავლების საპროგნოზო მაჩვენებელი განისაზღვრა 10 540 400.0 ათასი ლარით, საანგარიშო პერიოდში მობილიზებულ 10 675 037.7 ათასი ლარი, ანუ საპროგნოზო მაჩვენებლის 101.3%.

*ათასი ლარი*

|  |  |  |  |  |
| --- | --- | --- | --- | --- |
| **დასახელება** | **გეგმა** | **ფაქტი** | **+/-** | **%** |
| **შემოსავლები** | **10,540,400.0** | **10,675,037.7** | **134,637.7** | **101.3** |
| გადასახადები | 9,645,000.0 | 9,665,567.7 | 20,567.7 | 100.2 |
| გრანტები | 390,400.0 | 489,635.3 | 99,235.3 | 125.4 |
| სხვა შემოსავლები | 505,000.0 | 519,834.8 | 14,834.8 | 102.9 |

**გადასახადების** საპროგნოზო მაჩვენებელი განისაზღვრა 9 645 000.0 ათასი ლარით, საანგარიშო პერიოდში მობილიზებულ იქნა 9 665 567.7 ათასი ლარი, ანუ საპროგნოზო მაჩვენებლის 100.2%.

**გრანტების** საპროგნოზო მაჩვენებელი განისაზღვრა 390 400.0 ათასი ლარით, საანგარიშო პერიოდში მობილიზებულ იქნა 489 635.3 ათასი ლარი ანუ საპროგნოზო მაჩვენებლის 125.4%. მათ შორის:

* 219 543.2 ათასი ლარი მობილიზებული იქნა ბიუჯეტის მხარდამჭერი გრანტების სახით;
* 113 161.2 ათასი ლარი მიღებული იქნა საინვესტიციო პროექტების ფარგლებში;
* 87 570.6 ათასი ლარი ხაზინის ანგარიშზე რიცხული ე.წ. რეესტრის გრანტების ფარგლებში;
* 69 360.3 ათასი ლარი - სსიპ(ებ)-ის მიერ სახელმწიფო ბიუჯეტში მიმართული სახსრები.

**სხვა შემოსავლების** საპროგნოზო მაჩვენებელი განისაზღვრა 505 000.0 ათასი ლარის ოდენობით, მობილიზებულ იქნა 519 834.8 ათასი ლარი, ანუ საპროგნოზო მაჩვენებლის 102.9%.

**არაფინანსური აქტივების** **კლებიდან** მობილიზებულ იქნა 93 231.0 ათასი ლარი, რაც საპროგნოზო მაჩვენებელის (80 000.0 ათასი ლარი) 116.5%-ია.

**ფინანსური აქტივების** **კლებიდან** მობილიზებულ იქნა 148 529.1 ათასი ლარი, რაც საპროგნოზო მაჩვენებლის (120 000.0 ათასი ლარი) 123.8%-ია.

**სახელმწიფო ვალის აღება და დაფარვა**

ვალდებულებების ზრდამ საანგარიშო პერიოდში შეადგინა 2 335 394.8 ათასი ლარი, მათ შორის:

* 948 771.2 ათასი ლარი - საშინაო ფასიანი ქაღალდების გამოშვებით წმინდა ზრდა;
* 977 611.6 ათასი ლარი - საერთაშორისო საფინანსო ორგანიზაციებიდან და სხვა სახელმწიფოების მთავრობებისგან მიღებული საინვესტიციო შეღავათიანიკრედიტები;
* 409 011.5 ათასი ლარი - ბიუჯეტის მხარდამჭერი კრედიტები;

**ვალის მომსახურება და დაფარვა**

2019 წლის მანძილზე სახელმწიფოს მიერ ვალის მომსახურებასა და დაფარვაზე მიიმართა 1 561.5 მლნ ლარი, მათ შორის:

* საგარეო ვალდებულებები - 1 240.8 მლნ ლარი
  + მომსახურება - 323.8 მლნ ლარი;
  + დაფარვა - 917.0 მლნ ლარი;
* საშინაო ვალდებულებები - 320.6 მლნ ლარი;
  + მომსახურება - 280.6 მლნ ლარი;
  + დაფარვა - 40.0 მლნ ლარი;

**საგარეო ვალის აღება**

*ათას ლარებში*

| **დასახელება** | **საანგარიშო პერიოდის ფაქტი** |
| --- | --- |
| **ბიუჯეტის მხარდაჭერის კრედიტები** | **409,011.5** |
| AFD | 409,011.5 |
| **საინვესტიციო, შეღავათიანი კრედიტები** | **977,611.6** |
| WB | 149,828.6 |
| NEFCO | 954.7 |
| IFAD | 8,911.2 |
| EIB | 198,108.4 |
| EBRD | 68,336.0 |
| CEB | 329.6 |
| AIIB | 33,140.9 |
| ADB | 469,956.0 |
| კუვეიტი | 1,271.5 |
| საფრანგეთი | 1,453.2 |
| იაპონია | 1,541.5 |
| გერმანია | 43,779.9 |
| **სულ კრედიტები** | **1,386,623.1** |

**საშინაო ფასიანი ქაღალდები**

2019 წლის განმავლობაში ჩატარდა ფასიანი ქაღალდების 53 აუქციონი, გამოშვებული იყო სახაზინო ფასიანი ქაღალდები 2 340 000.0 ათასი ლარის მოცულობით, აქედან სახაზინო ობლიგაციები - 2, 5 და 10 წლის ვადის მქონე ობლიგაციები სრულად წარმოადგენს ე. წ. „ბენჩმარკ ბონდებს“. ამავე პერიოდში დაიფარა 1 365 853.0 ათასი ლარის მოცულობის ფასიანი ქაღალდი. ფასიანი ქაღალდების გამოშვების კომპოზიცია:

* 16.6% იყო 6 თვის ვადიანობის მქონე სახაზინო ვალდებულებები;
* 23.1% იყო 12 თვის ვადიანობის მქონე სახაზინო ვალდებულებები;
* 29.5% იყო 2 წლის ვადიანობის მქონე სახაზინო ობლიგაციები;
* 24.8% იყო 5 წლის ვადიანობის მქონე სახაზინო ობლიგაციები;
* 6.0% - 10 წლის ვადიანობის მქონე სახაზინო ობლიგაციები.

საანგარიშო პერიოდში სახაზინო ფასიანი ქაღალდების გამოშვებით მიღებულმა თანხამ 2 288 035.2 ათასი ლარი, ხოლო ძირითადი თანხის დაფარვამ 1 339 264.0 ათასი ლარი შეადგინა. სახაზინო ვალდებულებების და სახაზინო ობლიგაციების გამოშვების შედეგად, საშინაო ვალდებულების წმინდა ზრდამ შეადგინა 948 771.2 ათასი ლარი, რაც დაგეგმილი მაჩვენებელის 105.4%-ია.

**2019 სახელმწიფო ბიუჯეტის გადასახდელები**

2019 წლის განმავლობაში „საქართველოს 2019 წლის სახელმწიფო ბიუჯეტის შესახებ“ საქართველოს კანონში ცვლილება შეტანილი იქნა ერთხელ. სახელმწიფო ბიუჯეტის ასიგნებები თავდაპირველ ბიუჯეტთან შედარებით გაიზარდა 223 115.0 ათასი ლარით და განისაზღვრა 13 313 115.0 ათასი ლარით. საანგარიშო პერიოდის საკასო შესრულებამ შეადგინა 13 469 689.0 ათასი ლარი, რაც გეგმიური მაჩვენებლის 101.2%-ია.

**სახელმწიფო ბიუჯეტის ხარჯები**

„საქართველოს 2019 წლის სახელმწიფო ბიუჯეტის შესახებ“ საქართველოს კანონით სახელმწიფო ბიუჯეტის ხარჯები განისაზღვრა 9 999 052.9 ათასი ლარით. დაზუსტებულმა გეგმამ შეადგინა 9 944 658.2 ათასი ლარი, რაც წლიური დამტკიცებული შესაბამისი მაჩვენებლის 99.5%-ია. გაწეულმა საკასო ხარჯმა შეადგინა 9 975 521.8 ათასი ლარი, რაც გეგმიური მაჩვენებლის 100.3%-ია.

**სახელმწიფო ბიუჯეტის არაფინანსური აქტივების ზრდა**

„საქართველოს 2019 წლის სახელმწიფო ბიუჯეტის შესახებ“ საქართველოს კანონით სახელმწიფო ბიუჯეტის არაფინანსური აქტივების ზრდა განისაზღვრა 2 137 593.1 ათასი ლარით. დაზუსტებულმა გეგმამ შეადგინა 2 187 289.9 ათასი ლარი, რაც წლიური დამტკიცებული მაჩვენებლის 102.3%-ია. საკასო შესრულებამ შეადგინა 2 256 128.1 ათასი ლარი, რაც გეგმიური მაჩვენებლის 103.1%-ია.

**სახელმწიფო ბიუჯეტის ფინანსური აქტივების ზრდა**

„საქართველოს 2019 წლის სახელმწიფო ბიუჯეტის შესახებ“ საქართველოს კანონით სახელმწიფო ბიუჯეტის ფინანსური აქტივების ზრდა განისაზღვრა 209 390.0 ათასი ლარით. დაზუსტებულმა გეგმამ შეადგინა 216 895.0 ათასი ლარი, რაც წლიური დამტკიცებული მაჩვენებლის 103.6%-ია. საკასო შესრულებამ შეადგინა 278 880.5 ათასი ლარი, რაც გეგმიური მაჩვენებლის 128.6%-ია.

**სახელმწიფო ბიუჯეტის ვალდებულებების კლება**

„საქართველოს 2019 წლის სახელმწიფო ბიუჯეტის შესახებ“ საქართველოს კანონით სახელმწიფო ბიუჯეტის ვალდებულებების კლება განისაზღვრა 967 079.0 ათასი ლარით. დაზუსტებულმა გეგმამ შეადგინა 964 271.9 ათასი ლარი, რაც წლიური დამტკიცებული ბიუჯეტის 99.7%-ია. საკასო შესრულებამ შეადგინა 959 158.5 ათასი ლარი, რაც გეგმიური მაჩვენებლის 99.5%-ია.

**2019 წლის ასიგნებების სტრუქტურა**

*(საკასო შესრულება)*

**სახელმწიფო ბიუჯეტის ხარჯები ეკონომიკური კლასიფიკაციის მიხედვით**

**„შრომის ანაზღაურების”** მუხლით საანგარიშო პერიოდში დაზუსტებული გეგმა განისაზღვრა 1 451 992.0 ათასი ლარის ოდენობით (დამტკიცებული გეგმის 98.8%), ხოლო საკასო შესრულებამ შეადგინა 1 454 734.0 ათასი ლარი, რაც გეგმიური მაჩვენებლის 100.2%-ს შეადგენს. „შრომის ანაზღაურების” მუხლის საკასო შესრულება „ხარჯების“ საკასო შესრულების 14.6%-ია, ხოლო სახელმწიფო ბიუჯეტიდან გაწეული გადასახდელების 10.8%-ს შეადგენს.

**„საქონელი და მომსახურების”** მუხლით საანგარიშო პერიოდში დაზუსტებული გეგმა განსაზღვრულ იქნა 1 289 683.6 ათასი ლარის ოდენობით. საკასო შესრულებამ კი შეადგინა 1 301 914.5 ათასი ლარი, რაც გეგმის 100.9%-ს შეადგენს. „საქონელი და მომსახურების” მუხლის საკასო შესრულება „ხარჯების“ საკასო შესრულების 13.1%-ია, ხოლო სახელმწიფო ბიუჯეტიდან გაწეული გადასახდელების 9.7%-ს შეადგენს.

**„პროცენტის”** მუხლით საანგარიშო პერიოდში დაზუსტებული გეგმა განისაზღვრა 611 319.7 ათასი ლარით, საკასო შესრულებამ შეადგინა 604 496.0 ათასი ლარი, რაც გეგმის 98.9%-ს, ხოლო სახელმწიფო ბიუჯეტიდან გაწეული გადასახდელების 4.5%-ს შეადგენს. პროცენტის მუხლიდან საგარეო სახელმწიფო ვალდებულებების მომსახურებაზე მიმართული იქნა 323 849.8 ათასი ლარი, ხოლო საშინაო სახელმწიფო ვალდებულებების მომსახურებაზე 280 619.7 ათასი ლარი.

**„სუბსიდიების”** მუხლით საანგარიშო პერიოდში დაზუსტებული გეგმა განისაზღვრა 472 638.6 ათასი ლარით. საკასო შესრულებამ შეადგინა 489 689.6 ათასი ლარი, რაც გეგმის 103.6%-ს, ხოლო სახელმწიფო ბიუჯეტიდან გაწეული გადასახდელების 3.6%-ს შეადგენს.

**„გრანტების”** მუხლით საანგარიშო პერიოდში საკასო შესრულებამ შეადგინა 798 308.9 ათასი ლარი, რაც დაზუსტებული გეგმიური მაჩვენებლის (797 752.4 ათასი ლარი) 100.1%-ს, ხოლო სახელმწიფო ბიუჯეტიდან გაწეული გადასახდელების 5.9%-ს შეადგენს.

**„სოციალური უზრუნველყოფის”** მუხლით საანგარიშო პერიოდში საკასო შესრულებამ შეადგინა 3 946 606.1 ათასი ლარი, რაც დაზუსტებული გეგმიური პარამეტრის (3 946 818.0 ათასი ლარი) 100.0%-ს შეადგენს. „სოციალური უზრუნველყოფის” მუხლის საკასო შესრულება „ხარჯების“ საკასო შესრულების 39.6%-ა, ხოლო სახელმწიფო ბიუჯეტიდან გაწეული გადასახდელების 29.3%-ს შეადგენს.

**„სხვა ხარჯების**” მუხლით საანგარიშო პერიოდში დაზუსტებული გეგმა განისაზღვრა 1 374 453.8 ათასი ლარის ოდენობით, ხოლო საკასო ხარჯი გაწეული იქნა 1 379 772.7 ათასი ლარის მოცულობით, რაც გეგმის 100.4%-ს. „სხვა ხარჯების” მუხლის საკასო შესრულება „ხარჯების“ საკასო შესრულების 13.8%-ია, ხოლო სახელმწიფო ბიუჯეტიდან გაწეული გადასახდელების 10.2%-ს შეადგენს.

**2019 წლის ხარჯების სტრუქტურა**

*(საკასო შესრულება)*

**ბიუჯეტით გათვალისწინებული ფონდები**

**საქართველოს მთავრობის სარეზერვო ფონდი**

„საქართველოს 2019 წლის სახელმწიფო ბიუჯეტის შესახებ“ საქართველოს კანონით საქართველოს მთავრობის სარეზერვო ფონდის ასიგნებები განისაზღვრა 50 000.0 ათასი ლარით. ამასთან, „ საქართველოს მთავრობის სარეზერვო ფონდიდან საქართველოს საგარეო საქმეთა სამინისტროსათვის თანხის გამოყოფის შესახებ“ საქართველოს მთავრობის 2019 წლის 21 ნოემბრის N2375 განკარგულების თანახმად საქართველოს მთავრობის სარეზერვო ფონდის ასიგნებები გაიზარდა 2 000.0 ათასი ლარით, ხოლო „საქართველოს მთავრობის სარეზერვო ფონდიდან საქართველოს შინაგან საქმეთა სამინისტროსათვის თანხის გამოყოფის თაობაზე“ საქართველოს მთავრობის 2019 წლის 24 დეკემბრის N2685 განკარგულების თანახმად - 5 000.0 ათასი ლარით. 2019 წლის ბოლოსთვის ფონდის მოცულობა განისაზღვრა 57 000.0 ათასი ლარით.

საქართველოს მთავრობის განკარგულებებით და საქართველოს პრემიერ-მინისტრის ბრძანებებით საანგარიშო პერიოდში საქართველოს მთავრობის სარეზერვო ფონდიდან აქტებით გამოყოფილი ასიგნებების მოცულობამ შეადგინა 56 314.6 ათასი ლარი, ხოლო საკასო შესრულებამ - 54 596.5 ათასი ლარი.

**საქართველოს რეგიონებში განსახორციელებელი პროექტების ფონდი**

„საქართველოს 2019 წლის სახელმწიფო ბიუჯეტის შესახებ“ საქართველოს კანონით საქართველოს რეგიონებში განსახორციელებელი პროექტებისფონდის ასიგნებები განისაზღვრა 410 000.0 ათასი ლარით. ამასთან, საქართველოს მთავრობის 2019 წლის 19 აპრილის №11-ს განკარგულების საფუძველზე ფონდის ასიგნებები გაიზარდა 16 000.0 ათასი ლარით. საანგარიშო პერიოდის ბოლოსთვის ფონდის მოცულობა განისაზღვრა 426 000.0 ათასი ლარით.

საქართველოს მთავრობის მიერ საანგარიშო პერიოდში მიღებული განკარგულებებით საქართველოს რეგიონებში განსახორციელებელი პროექტების ფონდიდან აქტებით გამოყოფილი ასიგნების მოცულობამ შეადგინა 425 220.9 ათასი ლარი, ხოლო სახაზინო სამსახურის მიერ გადარიცხულმა თანხებმა - 412 262.5ათასი ლარი.

**მაღალმთიანი დასახლებების განვითარების ფონდი**

„საქართველოს 2019 წლის სახელმწიფო ბიუჯეტის შესახებ“ საქართველოს კანონით მაღალმთიანი დასახლებების განვითარების ფონდის ასიგნებები განისაზღვრა 20 000.0 ათასი ლარით.

საანგარიშო პერიოდში საქართველოს მთავრობის მიერ მიღებული განკარგულებებით მაღალმთიანი დასახლებების განვითარების ფონდიდან აქტებით გამოყოფილი ასიგნების მოცულობამ შეადგინა 20 000.0 ათასი ლარი, ხოლო სახაზინო სამსახურის მიერ გადარიცხულმა თანხებმა - 18 322.4ათასი ლარი.

**ინფორმაცია 2019 წელს სახელმწიფო ხაზინაში ფულადი სახსრების მოძრაობის შესახებ**

მლნ ლარი

|  |  |  |
| --- | --- | --- |
| **დასახელება** | **01.01.2019** | **01.01.2020** |
| **სულ** | **2,059.7** | **2,578.9** |
| ხაზინის ერთიან ანგარიშზე არსებული სახელმწიფო ბიუჯეტის ნაშთი | 661.2 | 443.7 |
| ზედმეტად გადახდილი გადასახადების დაბრუნების ქვეანგარიში | 76.1 | 518.5 |
| სახაზინო სამსახურის სავალუტო ანგარიშებზე რიცხული ნაშთი | 414.9 | 616.5 |
| მიზნობრივი გრანტები | 21.7 | 26.4 |
| ხაზინის ერთიან ანგარიშზე რიცხული დეპოზიტური ნაშთი | 120.1 | 37.3 |
| ხაზინის ერთიან ანგარიშზე რიცხული ადგილობრივი თვითმმართველი ერთეულებისა და ავტონომიური რესპუბლიკების ბიუჯეტების კუთვნილი თანხები | 370.4 | 491.2 |
| ხაზინის ერთიან ანგარიშზე რიცხული სსიპ-ების და ააიპ-ების ნაშთი | 395.3 | 445.4 |

**სახელმწიფო ბიუჯეტის ასიგნებების შესრულება მხარჯავი დაწესებულებების მიხედვით**

*ათასი ლარი*

| **დასახელება** | **2019 წლის დამტკიცებული გეგმა** | **2019 წლის დაზუსტებული გეგმა** | **2019 წლის ფაქტი** | **შესრულება %** |
| --- | --- | --- | --- | --- |
| **სულ ჯამი** | **13,313,115.0** | **13,313,115.0** | **13,469,689.0** | **101.2%** |
| **სამინისტროები** | **10,238,280.0** | **10,320,906.9** | **10,493,615.3** | **101.7%** |
| საქართველოს ფინანსთა სამინისტრო | 91,000.0 | 91,000.0 | 86,059.0 | 94.6% |
| საქართველოს ეკონომიკისა და მდგრადი განვითარების სამინისტრო | 253,050.0 | 249,703.8 | 260,409.4 | 104.3% |
| საქართველოს რეგიონული განვითარებისა და ინფრასტრუქტურის სამინისტრო | 2,000,000.0 | 2,013,960.1 | 2,121,193.2 | 105.3% |
| საქართველოს იუსტიციის სამინისტრო | 191,130.0 | 213,895.4 | 216,832.9 | 101.4% |
| საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტრო | 3,978,400.0 | 4,013,400.0 | 4,055,432.2 | 101.0% |
| საქართველოს საგარეო საქმეთა სამინისტრო | 143,500.0 | 147,931.4 | 148,256.7 | 100.2% |
| საქართველოს თავდაცვის სამინისტრო | 835,000.0 | 835,459.7 | 822,882.7 | 98.5% |
| საქართველოს შინაგან საქმეთა სამინისტრო | 766,600.0 | 771,600.0 | 774,400.3 | 100.4% |
| საქართველოს გარემოს დაცვისა და სოფლის მეურნეობის სამინისტრო | 340,100.0 | 347,890.0 | 358,044.8 | 102.9% |
| საქართველოს განათლების, მეცნიერების, კულტურისა და სპორტის სამინისტრო | 1,639,500.0 | 1,636,066.4 | 1,650,104.1 | 100.9% |
| **სხვა უწყებები** | **3,074,835.0** | **2,992,208.1** | **2,976,073.6** | **99.5%** |
| საქართველოს პარლამენტი და მასთან არსებული ორგანიზაციები | 64,736.0 | 64,736.0 | 63,804.8 | 98.6% |
| საქართველოს პრეზიდენტის ადმინისტრაცია | 8,200.0 | 9,487.6 | 8,532.2 | 89.9% |
| საქართველოს ბიზნესომბუდსმენის აპარატი | 750.0 | 750.0 | 730.9 | 97.5% |
| საქართველოს მთავრობის ადმინისტრაცია | 16,800.0 | 20,888.9 | 20,746.8 | 99.3% |
| სახელმწიფო აუდიტის სამსახური | 16,170.8 | 16,170.8 | 15,925.4 | 98.5% |
| საქართველოს ცენტრალური საარჩევნო კომისია | 27,687.1 | 32,154.0 | 31,762.5 | 98.8% |
| საქართველოს საკონსტიტუციო სასამართლო | 4,150.0 | 4,150.0 | 3,866.3 | 93.2% |
| საქართველოს უზენაესი სასამართლო | 9,500.0 | 9,500.0 | 9,428.8 | 99.3% |
| საერთო სასამართლოები | 77,750.0 | 74,300.0 | 72,617.6 | 97.7% |
| საქართველოს იუსტიციის უმაღლესი საბჭო | 6,050.0 | 4,500.0 | 4,277.8 | 95.1% |
| სახელმწიფო რწმუნებულის ადმინისტრაცია აბაშის, ზუგდიდის, მარტვილის, მესტიის, სენაკის, ჩხოროწყუს, წალენჯიხის, ხობის მუნიციპალიტეტებსა და ქალაქ ფოთის მუნიციპალიტეტში | 870.0 | 870.0 | 867.4 | 99.7% |
| სახელმწიფო რწმუნებულის ადმინისტრაცია ლანჩხუთის, ოზურგეთისა და ჩოხატაურის მუნიციპალიტეტებში | 650.0 | 650.0 | 636.7 | 98.0% |
| სახელმწიფო რწმუნებულის ადმინისტრაცია ბაღდათის, ვანის, ზესტაფონის, თერჯოლის, სამტრედიის, საჩხერის, ტყიბულის, წყალტუბოს, ჭიათურის, ხარაგაულის, ხონის მუნიციპალიტეტებსა და ქალაქ ქუთაისის მუნიციპალიტეტში | 780.0 | 780.0 | 778.3 | 99.8% |
| სახელმწიფო რწმუნებულის ადმინისტრაცია ახმეტის, გურჯაანის, დედოფლისწყაროს, თელავის, ლაგოდეხის, საგარეჯოს, სიღნაღისა და ყვარლის მუნიციპალიტეტებში | 735.0 | 735.0 | 705.7 | 96.0% |
| სახელმწიფო რწმუნებულის ადმინისტრაცია დუშეთის, თიანეთის, მცხეთისა და ყაზბეგის მუნიციპალიტეტებში | 625.0 | 625.0 | 624.6 | 99.9% |
| სახელმწიფო რწმუნებულის ადმინისტრაცია ამბროლაურის, ლენტეხის, ონისა და ცაგერის მუნიციპალიტეტებში | 620.0 | 620.0 | 610.5 | 98.5% |
| სახელმწიფო რწმუნებულის ადმინისტრაცია ადიგენის, ასპინძის, ახალციხის, ახალქალაქის, ბორჯომისა და ნინოწმინდის მუნიციპალიტეტებში | 610.0 | 610.0 | 609.0 | 99.8% |
| სახელმწიფო რწმუნებულის ადმინისტრაცია ბოლნისის, გარდაბნის, დმანისის, თეთრი წყაროს, მარნეულის, წალკის მუნიციპალიტეტებსა და ქალაქ რუსთავის მუნიციპალიტეტში | 865.0 | 865.0 | 845.9 | 97.8% |
| სახელმწიფო რწმუნებულის ადმინისტრაცია გორის, კასპის, ქარელისა და ხაშურის მუნიციპალიტეტებში | 630.0 | 630.0 | 629.4 | 99.9% |
| საქართველოს სახელმწიფო უსაფრთხოების სამსახური | 136,000.0 | 136,000.0 | 135,919.9 | 99.9% |
| სსიპ - საპენსიო სააგენტო | 3,800.0 | 3,800.0 | 3,792.9 | 99.8% |
| შერიგებისა და სამოქალაქო თანასწორობის საკითხებში საქართველოს სახელმწიფო მინისტრის აპარატი | 2,965.0 | 2,965.0 | 2,744.6 | 92.6% |
| საქართველოს პროკურატურა | 37,270.0 | 37,602.0 | 37,385.9 | 99.4% |
| საქართველოს დაზვერვის სამსახური | 13,500.0 | 13,500.0 | 13,499.9 | 100.0% |
| სსიპ - საჯარო სამსახურის ბიურო | 1,600.0 | 1,600.0 | 1,760.3 | 110.0% |
| სსიპ - იურიდიული დახმარების სამსახური | 6,400.0 | 6,400.0 | 6,388.0 | 99.8% |
| სსიპ - ვეტერანების საქმეთა სახელმწიფო სამსახური | 8,000.0 | 8,000.0 | 7,948.3 | 99.4% |
| სსიპ – საქართველოს ფინანსური მონიტორინგის სამსახური | 2,150.0 | 2,150.0 | 2,082.5 | 96.9% |
| ა(ა)იპ - საქართველოს სოლიდარობის ფონდი | 260.0 | 260.0 | 254.1 | 97.7% |
| საქართველოს სახელმწიფო დაცვის სპეციალური სამსახური | 58,300.0 | 64,711.6 | 63,887.4 | 98.7% |
| საქართველოს სახალხო დამცველის აპარატი | 6,400.0 | 6,400.0 | 7,555.9 | 118.1% |
| სსიპ – საზოგადოებრივი მაუწყებელი | 58,200.0 | 58,200.0 | 58,744.3 | 100.9% |
| სსიპ – კონკურენციის სააგენტო | 2,200.0 | 2,200.0 | 2,010.1 | 91.4% |
| ყოფილი სამხრეთ ოსეთის ავტონომიური ოლქის ტერიტორიაზე დროებითი ადმინისტრაციულ-ტერიტორიული ერთეულის ადმინისტრაცია - სამხრეთ ოსეთის ადმინისტრაცია | 2,460.0 | 2,460.0 | 2,437.8 | 99.1% |
| საქართველოს საპატრიარქო | 25,000.0 | 25,141.6 | 25,115.9 | 99.9% |
| სსიპ – ლევან სამხარაულის სახელობის სასამართლო ექსპერტიზის ეროვნული ბიურო | 8,700.0 | 8,700.0 | 8,695.0 | 99.9% |
| სსიპ – საქართველოს სტატისტიკის ეროვნული სამსახური – საქსტატი | 10,000.0 | 10,000.0 | 10,213.7 | 102.1% |
| სსიპ - საქართველოს მეცნიერებათა ეროვნული აკადემია | 4,050.0 | 4,050.0 | 3,886.9 | 96.0% |
| საქართველოს სავაჭრო-სამრეწველო პალატა | 1,180.0 | 1,180.0 | 1,159.1 | 98.2% |
| სსიპ - რელიგიის საკითხთა სახელმწიფო სააგენტო | 5,330.0 | 5,330.0 | 5,246.0 | 98.4% |
| სახელმწიფო ინსპექტორის სამსახური | 4,400.0 | 5,000.0 | 4,667.0 | 93.3% |
| სსიპ - სახელმწიფო ენის დეპარტამენტი | 500.0 | 500.0 | 481.3 | 96.3% |
| კერძო და საჯარო თანამშრომლობის ორგანო | 500.0 | 500.0 | 264.9 | 53.0% |
| სსიპ - ტექნოლოგიური ინსტიტუტი | 0.0 | 0.0 | 517.7 | #DIV/0! |
| **საერთო-სახელმწიფოებრივი მნიშვნელობის გადასახდელები** | **2,437,491.1** | **2,342,535.6** | **2,331,413.7** | **99.5%** |
| *საგარეო სახელმწიფო ვალდებულებების მომსახურება და დაფარვა* | 1,273,000.0 | 1,249,400.0 | 1,240,843.2 | 99.3% |
| *საშინაო სახელმწიფო ვალდებულებების მომსახურება და დაფარვა* | 318,000.0 | 324,000.0 | 320,619.7 | 99.0% |
| *ავტონომიური რესპუბლიკებისა და ადგილობრივი თვითმმართველი ერთეულებისათვის გადასაცემი ტრანსფერები* | 180,600.0 | 596,996.5 | 593,958.9 | 99.5% |
| *დონორების მიერ დაფინანსებული საერთო-სახელმწიფოებრივი გადასახდელები* | 44,806.1 | 40,874.2 | 51,418.5 | 125.8% |
| *სხვა დანარჩენი ხარჯები* | 621,085.0 | 131,264.8 | 124,573.4 | 94.9% |

1. *„საქართველოს 2019 წლის სახელმწიფო ბიუჯეტის შესრულების ანგარიში“ ასახავს მაჩვენებლებს, რომელიც მოიცავს „საქართველოს 2019 წლის სახელმწიფო ბიუჯეტის შესახებ“ საქართველოს კანონით დამტკიცებული მონაცემების შესრულებას (თუ სხვაგვარად არ არის მითითებული). შესაბამისად აგრეგირებული მაჩვენებლები არ მოიცავს (თუ სხვაგვარად არ არის მითითებული) ინფორმაციას მუნიციპალიტეტების და ავტონომიური რესპუბლიკების ბიუჯეტებით გათვალისწინებული საბიუჯეტო სახსრების შესრულების თაობაზე, ასევე ინფორმაციას ცენტრალური ხელისუფლების მიერ დაფუძნებული საჯარო სამართლის იურიდიული პირების და არასამეწარმეო (არაკომერციული) იურიდიული პირების კანონმდებლობით ნებადართული არასაბიუჯეტო (საკუთარი) შემოსავლების შესახებ, გარდა იმ თავებისა და მუხლებისა სადაც საუბარია ნაერთი ბიუჯეტის, ცენტრალური ბიუჯეტის და სსიპები/ააიპების ბიუჯეტების მონაცემებზე. მონაცემებში ასახულია სახელმწიფოს მიერ აღებული გრანტები და კრედიტები, როგორც სახელმწიფო ხაზინის ანგარიშზეა ჩამორიცხული, ასევე ე.წ. პირდაპირი გადახდის გზით ანაზღაურებული სახსრები, მონაცემები მოიცავს სახელმწიფო ბიუჯეტის საბიუჯეტო ორგანიზაციების მიერ მიღებული მიზნობრივი გრანტებს/დაფინანსებას (ე.წ. რეესტრის გრანტები).* [↑](#footnote-ref-1)
2. „ეკონომიკური თავისუფლების შესახებ“ საქართველოს ორგანული კანონში 2018 წლის დეკემებრში განხორციელებული ცვლილებების თანახმად დაზუსტდა ფისკალურ წესებთან დაკავშირებული მთელი რიგი დებულებები. სახელმწიფოს ერთიანი ბიუჯეტი განმარტებული საქართველოს საბიუჯეტო კოდექსით და მოიცავს როგორც ნაერთი ბიუჯეტის, ასევე სსიპები/ააიპების მიერ კანონმდებლობით ნებდართული შემოსავლების (ე.წ. საკუთარი შემოსავლების) ფარგლებში განხორციელებულ ოპერაციებსაც. [↑](#footnote-ref-2)
3. არ მოიცავს „*ე. წ. „ისტორიული ვალის“ მოცულობას, ვინაიდან აღნიშნულ მაჩვენებელზე არ არსებობს სრულყოფილი ინფორმაცია*. ამასთან, მთავრობის მოცულობაში გათვალისწინებულია საბიუჯეტო ორგანიზაციების მიერ სესხის სახით აღებული ვალი, „ეკონომიკური თავისუფლების შესახებ“ საქართველოს ორგანული კანონის შესაბამისად. [↑](#footnote-ref-3)